भोपाल : बैंक मैनेजर की चाकू मारकर हत्या  
पंजाब और सिंध बैंक के चीफ मैनेजर अविनाश नागपाल की रविवार शाम को एक व्यक्ति ने चाकू मारकर हत्या कर दी।
पंजाब और सिंध बैंक के चीफ मैनेजर अविनाश नागपाल की रविवार शाम को एक व्यक्ति ने चाकू मारकर हत्या कर दी। इस घटना से भोपाल के पोश इलाके शालीमार एन्क्लेव के लोग डरे हुए हैं। अविनाश इसी सोसायटी के डायमंड ब्लॉक की पहली मंजिल पर अकेले रहते थे। 49 वर्षीय अविनाश का परिवार दिल्ली में रहता था। अविनाश के पड़ोसियों का कहना है कि उन्होंने अविनाश की चीख सुनी और फिर उनके घर से तकरीबन 35 साल के युवक को खून में लथपथ भागते हुए देखा।  इस शख्स को सोसायटी के गार्ड्स ने पकड़ भी लिया था लेकिन वो चाकू के दम पर भागने में कामयाब हो गया। अविनाश पर पांच से ज्यादा बार चाकू से वार किया गया था। अविनाश को अस्पताल ले जाया गया जहां उन्हें मृत घोषित कर दिया गया। पुलिस ने अज्ञात व्यक्ति के खिलाफ हत्या का मामला दर्ज कर लिया है।